අප්‍රේල් පළවෙනිදා පැවැත්වෙන සමාරම්භක උත්සවයකින් පසුව ඇරැඹෙන නුවරඑළියේ මේ සැණකෙළි සමය හැම වසරකම පාහේ පැවැත්වේ. කොවිඩ් හේතුවෙන් වසරක් දෙකක් නොපැවැත්වුණත් මේ වසරේ වසන්ත උත්සවය මේ වනවිටද ඇරැඹී තිබේ. නුවරඑළියේ වසන්ත සමය ගැන ලියන්නට කලින් නුවරඑළිය ගැන යමක් ලිවිය යුතුය. සිංහල රජ සමයේ එකම වන ගහණයක් වූ නුවරඑළියට ඉංග්‍රීසි ආණ්ඩුව සමයේ පැමිණි දඩයක්කාර සුද්දෝ නරි දඩයමේ ගියහ. සමහර සුද්දන් ගියේ අලි දඩයමේය. මෙසේ දඩයමේ ගිය දඩයක්කරුවෙක් කඳුවලින් වටවුණු සුන්දර බිම් පෙදෙසේ දේශගුණය එංගලන්තයේ වසන්ත සමයේ දේශගුණයට හරියටම සමාන බවද සොයා ගත්තේය. ඒ නිසාම මේ ප්‍රදේශය නිවාඩු නිකේතනයක් බවට පත් කළහොත් නිවාඩුවට එංගලන්තයට යන ලංකාවේ සුද්දන්ට එංගලන්තයට නොගොස් නුවරඑළියට පැමිණිය හැකි බව වටහා ගත්තේය.
දඩයක්කාර සුද්දෝ පැමිණියේ කුමන සමයේදිද?
ඉංග්‍රීසි ආණ්ඩුව සමයේ